Бяла (община в област Варна)
Община Бяла се намира в Североизточна България и е една от съставните общини на област Варна.

География

Географско положение, граници, големина 
Общината се намира в най-югоизточната част на област Варна, в централната част на Българското Черноморско крайбрежие. С площта си от 161,842 км2 заема 10-о място сред 12-те общините на областта, което съставлява 4,23 % от територията на областта. В национален план това представлява 0,15 % от територията и 0,04 % от населението на страната. Границите ѝ са следните:
 на север и северозапад – община Долни чифлик;
 на юг – община Несебър от област Бургас;
 на изток – Черно море.

Релеф, води 
Релефът на общината се характеризира като хълмист и ниско планински. Тук се простират най-източните разклонения на Камчийска планина (част от Източна Стара планина) между долините на реките Фъндъклийска на север и Двойница на юг. Най-високата точка на общината е връх Тавуктепе (Кокоши връх) (269 м), разположен в най-западната ѝ част, северно от село Дюлино. Склоновете на планината се спускат полегато към двете реки и на изток към Черно море с наклон от 2 до 5 %.

Бреговата ивица на общината се характеризира със съчетание от скалист бряг, малки заливи, плажови ивици с пясъчни дюни. Брегът е стръмен и разчленен, което води до силно ограничаване на плажния потенциал, но от друга страна му придава атрактивност, което е ценен курортен ресурс. Общата дължина на морския бряг е 14 300 m или около 3% от цялата дължина на българския черноморски бряг. По-голямата част от плажовете имат източна, североизточна и югоизточна експозиция, което предполага и по-оптимални условия за слънчево греене. Общата дължина на плажните ивици е 6 244 m, или около 16 % от общата дължина на плажовите ивици, намиращи се на територията на област Варна.

Основната река в общината е Двойница, течаща от запад на изток частично в общината или по границата ѝ с община Несебър и вливаща се в Черно море северно от град Обзор. Главните ѝ притоци са леви с посока на течение от северозапад на югоизток. Втора по значение е река Перперидере, водеща началото си северозападно от село Господиново и вливаща се южно от град Бяла, в района на къмпинг „Луна“.

Топографски карти

Населени места 
Общината се състои от 6 населени места. Списък на населените места, подредени по азбучен ред, население и площ на землищата им:

Административно-териториални промени 
 МЗ № 2820/обн. 14 август 1934 г. – преименува с. Курукьой (Коркут) на с. Горица;
 – преименува с. Айваджик на с. Дюлино;
 – преименува с. Абди кьой на с. Самотино;
 МЗ № 3775/обн. 7 декември 1934 г. – преименува с. Дениз кьой на с. Кошута;
 – преименува с. Челеби кьой на с. Господиново;
 – преименува с. Ходжа кьой на с. Попович;
 Указ № 582/обн. 29 декември 1959 г. – заличава с. Кошута и го присъединено като квартал на с. Господиново;
 Указ № 2907/обн. ДВ бр.82/7 септември 1984 г. – признава с. Бяла за гр. Бяла;

Население

Етнически състав 
Преброяване на населението през 2011 г.

Численост и дял на етническите групи според преброяването на населението през 2011 г., по населени места (подредени по численост на населението):

Вероизповедания 
Численост и дял на населението по вероизповедание според преброяването на населението през 2011 г.:

Политика

Общински съвет 
Състав на общинския съвет, избиран на местните избори през годините:

Транспорт 
През общината преминават частично 2 пътя от Републиканската пътна мрежа на България с обща дължина 28,9 km:
 участък от 15,3 km от Републикански път I-9 (от km 150 до km 165,3);
 началният участък от 13,6 km от Републикански път III-906 (от km 0 до km 13,6).

Източници

Външни препратки